**Informacija apie gautą AB „Lietuvos geležinkeliai“ planuojamos ūkinės veiklos „Antrojo kelio statyba ruože Livintai – Gaižiūnai“ poveikio aplinkai vertinimo ataskaitą**

2014-09-02 Poveikio aplinkai vertinimo ir taršos prevencijos skyrius, Tatjana Dunkauskienė, tel.: 8706 62033.

**Planuojamos ūkinės veiklos užsakovas (pavadinimas, adresas, telefonas, faksas)** –AB "Lietuvos geležinkeliai“, Mindaugo g. 12, LT-03603, Vilnius, tel. (8-5) 2692014, faks. (8-5) 2692139.

**Planuojamos ūkinės veiklos (toliau - PAV) dokumentų rengėjas (pavadinimas, adresas, telefonas, faksas)** – UAB „Infraplanas“, K. Donelaičio g. 55–2, LT–44245, Kaunas, tel. (8-37) 40 75 48; faks. (8-37) 40 75 49.

**Planuojamos ūkinės veiklos pavadinimas –** Antrojo kelio statyba ruože Livintai – Gaižiūnai

**Planuojamos ūkinės veiklos vieta (apskritis, miestas, rajonas, seniūnija, kaimas, gatvė)** - Kauno apskritis, Kaišiadorių rajono savivaldybės, Palomenės seniūnija ir Jonavos rajono savivaldybės Ruklos ir Dumsių seniūnijos.

**Atsakinga institucija -**  Aplinkos apsaugos agentūra, A. Juozapavičiaus g. 9, LT-09311 Vilnius, tel. +370 70662008, faks.: +370 70662000.

**Poveikio aplinkai vertinimo subjektai:**

1. Kauno visuomenės sveikatos centras 2014-02-17 raštu Nr. 2-641-6(8.38) pritarė PAV programai; 2014-08-25 raštu Nr. 2-3269-12(8.38) pritarė PAV ataskaitai ir neprieštaravo planuojamos ūkinės veiklos galimybėms.
2. Jonavos rajono savivaldybės administracija 2014-02-17 raštu Nr. 6B-22-0755 pateikė išvadą, kad derina PAV programą; 2014-08-06 raštu Nr. 6B-22-3595 pritarė PAV ataskaitai ir neprieštaravo planuojamai vykdyti veiklai.
3. Kaišiadorių rajono savivaldybės administracija 2014-02-19 raštu Nr. (3.27-V8)-3-488 pateikė išvadą, kad PAV programai pritaria; 2014-08-01 raštu Nr. (3.27-V8)-3-1999 pritarė PAV ataskaitai.
4. Kultūros paveldo departamento prie Kultūros ministerijos Kauno teritorinis padalinys 2014-02-21 raštu Nr. (9.38-K)2K-379 dėl PAV programos pateikė išvadą, kad nagrinėjamoje teritorijoje kultūros paveldo objektų ar jų apsaugos zonų nėra ir, kad nagrinėti PAV ataskaitą interesų neturi.
5. Kauno apskrities priešgaisrinė gelbėjimo valdyba 2014-02-13 raštu Nr. 13-324 pateikė išvadą, kad papildomų sąlygų PAV programai nekelia ir planuojamai veiklai pritaria; 2014-07-30 raštu Nr. 13-1472 pritarė PAV ataskaitai ir planuojamai veiklai.
6. Valstybinė saugomų teritorijų tarnyba prie aplinkos ministerijos 2014-03-19 raštu Nr. (4)-V3-599 (7.21) pritarė PAV programai; 2014-08-29 raštu Nr. (4)-V3-2150 (7.21) pateikė išvadą, kad pritaria PAV ataskaitos kokybei ir neprieštarauja, kad būtų įgyvendinamas planuojamas geležinkelio rekonstrukcijos projektas „Antrojo kelio statyba ruože Livintai-Gaižiūnai“.

Informacija apie visuomenės viešą supažindinimą su planuojamos ūkinės veiklos poveikio aplinkai vertinimo ataskaita buvo skelbiama:respublikiniame laikraštyje „Lietuvos žinios“ (2014 m. birželio 26 d.), Kaišiadorių rajono laikraštyje „Kaišiadorių aidai“ (2014 m. birželio 27 d.), Jonavos rajono laikraštyje „Naujienos“ (2014 m. birželio 27 d.). Skelbimai buvo pakabinti Kaišiadorių rajono savivaldybės Palomenės seniūnijos skelbimų lentoje (2014-06-26), Jonavos rajono savivaldybės Ruklos seniūnijos skelbimų lentoje (2014-06-26) ir Jonavos rajono savivaldybės Dumsių seniūnijos skelbimų lentoje (2014-06-26), taip pat informacija buvo skelbiama PAV dokumentų rengėjo UAB „Infraplanas” internetiniame puslapyje (2014-06-26), Kaišiadorių rajono savivaldybės internetiniame puslapyje (2014-06-26), Jonavos rajono savivaldybės internetiniame puslapyje (2014-06-26). Visuomenės viešas supažindinimas su PAV ataskaita įvyko 2014 m. liepos 11 d., 12 val., Jonavos rajono savivaldybės Dumsių seniūnijoje (Pergalės g. 13, Šveicarijos k., Jonavos raj. sav.) ir 2014 m. liepos 11 d. 15 val., Kaišiadorių rajono savivaldybės Palomenės seniūnijoje(Palomenės k., Kaišiadorių raj.). Viešajame supažindinime, įvykusiame Dumsių seniūnijoje, dalyvavo PAV dokumentų rengėjo atstovai, techninio projekto rengėjo „EPG mbH Erfurt“ atstovas, suinteresuotos visuomenės atstovai neatvyko. Viešajame supažindinime, įvykusiame Palomenės seniūnijoje, dalyvavo PAV dokumentų rengėjo atstovai, techninio projekto rengėjo „EPG mbH Erfurt“ atstovas ir suinteresuotos visuomenės atstovas. Suinteresuotos visuomenės pasiūlymų negauta.

Visuomenė apie parengtą PAV programą buvo informuota: respublikiniame laikraštyje „Lietuvos žinios“ (2014-01-18), Kaišiadorių rajono laikraštyje „Kaišiadorių aidai“ (2014-01-21), Jonavos rajono laikraštyje „Naujienos“ (2014-01-21). Skelbimai buvo pakabinti Kaišiadorių rajono savivaldybės Palomenės seniūnijos skelbimų lentoje (2014-01-16), Jonavos rajono savivaldybės Ruklos seniūnijos skelbimų lentoje (2014-01-16) ir Jonavos rajono savivaldybės Dumsių seniūnijos skelbimų lentoje (2014-01-16), taip pat informacija buvo skelbiama PAV dokumentų rengėjo UAB „Infraplanas” internetiniame puslapyje (2014-01-17), Kaišiadorių rajono savivaldybės internetiniame puslapyje (2014-01-17), Jonavos rajono savivaldybės internetiniame puslapyje (2014-01-16).

**Prašymų teikimo terminas –** iki 2014 m. rugsėjo 16 d. visuomenė turi teisę kreiptis į atsakingą instituciją (Aplinkos apsaugos agentūrą) ir raštu pateikti prašymus planuojamos ūkinės veiklos poveikio aplinkai vertinimo ataskaitos klausimais.